A Bizottság 4056/87/EGK rendelete
(1987. december 22.)
a Szerződés II. mellékletében nem szereplő áruk formájában exportált egyes mezőgazdasági termékekre vonatkozó export-visszatérítés nyújtásának általános szabályairól, valamint az e visszatérítések összege megállapításának szempontjairól szóló 3035/80/EGK végrehajtásához szükséges analitikai módszerek és más technikai jellegű rendelkezések megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a 3985/87/EGK rendelettel [1] módosított, a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendeletre [2] és különösen annak 9. cikkére,
mivel a legutóbb a 4055/87/EGK rendelettel [3] módosított 3035/80/EGK tanácsi rendeletben [4] szabályozott áruk Közösségből való exportálása egységes bánásmódjának biztosításához fontos az analízismódszerek és más technikai jellegű rendelkezések meghatározása;
mivel az e rendeletben előírt rendelkezések összhangban állnak a nómenklatúrabizottság véleményével,
ELFOGADTA EZT A RENDELETET:
1. cikk
Ez a rendelet szabályozza a 3743/87/EGK rendelettel [5] módosított 3033/80/EGK rendelet [6] végrehajtásához szükséges analitikai módszereket, vagy analitikai módszer hiányában az elvégzendő analitikai műveletek jellegét, vagy az alkalmazandó módszer elvét.
2. cikk
A 3035/80/EGK rendelet D. melléklete megjegyzéseinek megfelelően és az említett melléklet végrehajtásához a 3. oszlopban felsorolt "Analízis-eredmények" az e cikkben említett módszerek, eljárások és képletek alkalmazásával kaphatók meg.
1. Cukrok
A cukrok egyedi meghatározására nagyhatékonyságú folyadékkromatográfiát (HPLC) kell alkalmazni.
A. A D. melléklet 3. oszlopában említett szacharóztartalom egyenlő:
a) S + (2F) × 0,95,
ha a szőlőcukor-tartalom nem kisebb a gyümölcscukor-tartalomnál;
vagy
b) S + (G + F) × 0,95,
ha a szőlőcukor-tartalom kisebb a gyümölcscukor-tartalomnál,
ahol:
S a HPLC segítségével meghatározott szacharóztartalom;
F a HPLC segítségével meghatározott gyümölcscukor-tartalom;
G a HPLC segítségével meghatározott szőlőcukor-tartalom;
Ha laktóz-hidrolizátum jelenléte bizonyított és/vagy laktóz- és galaktózmennyiségeket mutattak ki, a (HPLC segítségével meghatározott) galaktóztartalommal megegyező szőlőcukor-tartalmat le kell vonni a szőlőcukor-tartalomból (G), bármilyen más számítás elvégzése előtt.
B. A D. melléklet 3. oszlopában említett szőlőcukor-tartalom egyenlő:
a) G-F,
ha a szőlőcukor-tartalom nagyobb a gyümölcscukor-tartalomnál;
b) 0 (nulla),
ha a szőlőcukor-tartalom egyenlő vagy kisebb a gyümölcscukor-tartalomnál.
Ha laktóz-hidrolizátum jelenléte bizonyított és/vagy laktóz- és galaktózmennyiségeket mutattak ki, a (HPLC segítségével meghatározott) galaktóztartalommal megegyező szőlőcukor-tartalmat le kell vonni a szőlőcukor-tartalomból (G) bármilyen más számítás elvégzése előtt.
2. Keményítő (vagy dextrin)
(a dextrint keményítőben kell kifejezni)
A. A Kombinált Nómenklatúra minden, a 35051010, 35051090, 35052010-35052090 és 38091010- 38091090 alszámtól eltérő számánál és alszámánál a D. melléklet 3. oszlopában említett keményítő- (vagy dextrin-) tartalmat a következő képlet alkalmazásával kell kiszámítani:
(Z-G) × 0,9;
ahol
Z a 4154/87/EGK bizottsági rendelet [7]I. mellékletének módszerével meghatározott szőlőcukor-tartalom;
G a HPLC segítségével meghatározott szőlőcukor-tartalom.
B. A Kombinált Nómenklatúra 35051010, 35051090, 35052010-35052090 és 38091010-38091090 alszámánál a keményítő- (vagy dextrin-) tartalmat a 4154/87/EGK rendelet II. mellékletében előírt módszerrel kell meghatározni.
3. Tejzsírok
A D. melléklet 3. oszlopában említett tejzsírtartalom meghatározásához petroléterrel történő oldószeres kivonáson alapuló módszert kell alkalmazni, amelyet sósavval történő hidrolízis előz meg, és a zsírsavak metil-észtereinek gázkromatográfiája követ. Ha a tejzsírok jelenlétét kimutatták, százalékos részarányukat a metil-butirát százalékos koncentrációját 23-mal szorozva, a szorzatot az áruk zsírtartalmának tömegszázalékával szorozva és 100-zal osztva kell kiszámítani.
3. cikk
A 3035/80/EGK rendelet C. melléklete végrehajtásának során a szorbitol százalékos mannitol-tartalmát HPLC-módszerrel kell meghatározni.
4. cikk
(1) Vizsgálati jelentést kell megfogalmazni.
(2) A vizsgálati jelentés tartalmazza a következő adatokat:
- a minta azonosításához szükséges összes információt,
- az alkalmazott módszert és pontos hivatkozást az azt megállapító jogszabályra vagy, ahol szükséges, részletes hivatkozást a módszerre, részletezve az elvégzendő analitikai műveletek jellegét vagy az alkalmazandó módszer elvét, a rendeletben meghatározottak szerint,
- bármilyen tényezőt, amely alkalmas az eredmény befolyásolására,
- az analízis eredményeit, kellő tekintettel kifejezésük módjára az alkalmazott módszernek megfelelően, és az analízist kérő vám- vagy közigazgatási szervezeti egységek szükségletei által meghatározott kifejezési módra.
5. cikk
Ez a rendelet 1988. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. december 22-én.